ସତୀକାନ୍ତ ଘୋଷ, ଓଡ଼ିଶାର ପ୍ରଥମ ଆନ୍ତର୍ଜାତୀୟ ଧାବକ ଥିଲେ । ସେ ୧୯୫୪ ମସିହାରେ ଫିଲିପାଇନ୍ସର ମାନିଲାଠାରେ ଅନୁଷ୍ଠିତ ଏସୀୟ କ୍ରୀଡ଼ାରେ ଅଂଶଗ୍ରହଣ କରିଥିଲେ । ଜୀବନୀ ସତୀକାନ୍ତ କଟକର ମୂଳ ବାସିନ୍ଦା ଥିଲେ । ୧୯୫୪ ମସିହାରେ ସେ ଏସୀୟ କ୍ରୀଡ଼ାରେ ଅଂଶଗ୍ରହଣ କରିଥିଲେ ମଧ୍ୟ କୌଣସି ପଦକ ଜିତି ପାରିନଥିଲେ । କିନ୍ତୁ ୧୯୬୩ ଏସୀୟ କ୍ରୀଡ଼ାରେ ସେ ରୌପ୍ୟ ପଦକ ଜିତିଥିଲେ । ଡାକ୍ତରୀ ପାଠ ପଢ଼ିବା ପାଇଁ ସେ ଲଣ୍ଡନ ଯିବାପରେ କ୍ରୀଡ଼ାଠାରୁ ଦୂରେଇ ଯାଇଥିଲେ । ୧୯୬୭ ମସିହାରେ ସେ ରାଉରକେଲାର ଇସ୍ପାତ ଜେନେରାଲ ଚିକିତ୍ସାଳୟଠାରେ ଯୋଗ ଦେଇଥିଲେ । ୧୯୯୧ରେ ତାଙ୍କ ପତ୍ନୀ ଡାକ୍ତର ବୀଣାଙ୍କର ଓ ୨୦୦୫ରେ ତାଙ୍କର ଏକମାତ୍ର ପୁତ୍ର ଓ ଅସ୍ଥୀଶଲ୍ୟ ଡାକ୍ତର ଶୁଭକାନ୍ତଙ୍କର ପରଲୋକ ଘଟିଥିଲା । ସତୀକାନ୍ତ ତାଙ୍କ ନିଜର ଓ ପତ୍ନୀ ବୀଣାଙ୍କର ଆଜୀବନ ଅର୍ଜିତ ଧନ ଓ ଘରକୁ ଏକ କର୍କଟ ଚିକିତ୍ସାଳୟ ନିର୍ମାଣ ପାଇଁ ଦାନ କରିଥିଲେ । ୨୦୨୧ ମସିହା ଜାନୁଆରୀ ୯ ତାରିଖରେ ସତୀକାନ୍ତଙ୍କର ପରଲୋକ ଘଟିଥିଲା ।